《哭黄后峰大理次伍松月韵四首 其三》
明代·王缜

生前磊落本无歧，死后还如贫贱时。忠遇主知刚起废，身随事尽更何思。

恋乡白鹤归华表，溅泪黄花衬远輀。从此后峰云气敛。

惟留草色记年期。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。